Producția dozelor de vaccin de tip ARNm necesare vaccinării întregii planete ar costa mai puțin decât investește SUA zilnic în combaterea pandemiei.
Aprovizionarea cu vaccinuri este insuficientă în momentul de față pentru întreaga planetă. Întreaga lume ar putea fi vaccinată într-un an dacă s-ar crește capacitatea de producție a vaccinurilor ARNm, mai ușor și mai rapid de fabricat decât celelalte. Producerea a 16 miliarde doze de vaccin de tip ARNm, necesare vaccinării globale, ar costa mai puțin decât costul zilnic suportat de guvernul SUA pentru combaterea pandemiei.
După o gestionare deficitară a pandemiei de Covid-19 timp de luni de zile, acum vaccinurile sunt disponibile, dar sunt foarte puține. În țările dezvoltate oamenii vor aștepta luni de zile pentru a se vaccina, iar în țările mai sărace accesul la vaccin va fi foarte dificil.Producția planificată a vaccinurilor bazate pe tehnologia ARNm de la Pfizer-BioNTech și Moderna, care s-au dovedit a fi eficiente, poate ajunge în 2021 la aproximativ 1,5 miliarde de oameni, scrie The New York Times. Ceilalți 6,2 miliarde de oameni de pe planetă vor trebui să se bazeze pe vaccinuri care utilizează alte tehnologii, care până acum nu s-au dovedit a fi la fel de eficiente sau nu au studii verificate de comunitatea științifică legate de siguranță și eficacitate.Costul producerii a 16 miliarde doze de vaccin de tip mRNA, necesare vaccinării tuturor oamenilor de pe Planetă, este de 4 miliarde de dolariEste posibil ca vaccinurile ARNm să fie mai ușor disponibile. Sunt mai ușor și mai rapid de fabricat decât majoritatea celorlalte tehnologii de vaccinare. Aprovizionarea necorespunzătoare rezultă din lipsa capacității de fabricare și asamblare a componentelor specifice vaccinului. În loc să se bazeze pe lanțurile de aprovizionare limitate ale Pfizer și Moderna, SUA ar putea construi, de exemplu, o mai mare capacitate de producție prin parteneriate public-private.Vaccinul Moderna este un candidat foarte atractiv deoarece poate fi păstrat la temperaturi normale de congelare și de frigider, ceea ce face ca depozitarea și transportul lui să fie mai ușoare.Întreaga lume ar putea fi vaccinată într-un an. Construirea unei de capacități de producție de vaccinuri ARNm pentru cele 16 miliarde de oameni din întreaga lume se estimează că ar costa mai puțin de 4 miliarde de dolari. Suma este cu mult mai mică decât costul zilnic suportat de guvernul Statelor Unite pentru a combate efectele pandemiei. Iar o doză costă aproximativ 2 dolari. Până în noiembrie 2020, SUA au cheltuit 1,7 trilioane de dolari ca răspuns la criza Covid-19.